Преобладаващата растителност е саванна гора, по-голямата част на парка е широколистна, въпреки че в северните части доминират бодливи и високи треви. Поради наличието на големи влажни зони през 2006 г. е взето решение за увеличение на площта на парка от 23 000 км² до 57 000 км² и включването му в Рамсарската конвенция, която обхваща влажните зони от международно значение. Средните годишни валежи са 2400 mm.